 English in a Minute, ບົດ​ທີ 44 “Make Up Your Mind” ແປ​ວ່າ ຈົ່ງ​ຕັດ​ສິນ​ໃຈໂລດ
ບາງຄົນ​ອາດ​ມີ​ບັນ​ຫາ ຫລື​ຄວາມ​ຫຍຸ້ວ​ຍາກໃນ​ການ​ຕັດ​ສິນໃຈ. ສະ​ນັ້ນ​ຄົນ​ອື່ນ​ອາດ​ຈະ​ບອກ​ໃຫ້ລາວ​ຕັດ​ສິນ​ໃຈກັນ ແມ້, ເລືອກ​ເອົາ​ອັນ​ໃດ​ອັນ​ນຶ່ງ​ແມ້​ດັ່ງ​ນີ້​ເປັນ​ຕົ້ນ.
ກັບມາພົບກັນອີກເທື່ອນຶ່ງເນາະທ່ານໃນລາຍການພາສາອັງກິດໃນ 1 ນາທີຂອງພວກເຮົາ ບ່ອນທີ່ພວກເຮົາສອນໃຫ້ທ່ານຮູ້ກ່ຽວກັບສຳນວນພາສາອັງກິດແບບອາເມຣິກັນ ຖ້າທ່ານໄດ້ຍິນຄົນບອກທ່ານເປັນພາສາອັງກິດວ່າ “you need to make up your mind,” ແລ້ວທ່ານຈະເຂົ້າໃຈວ່າແນວໃດ? ພວກເຮົາລອງມາຟັງການສົນທະນາຕໍ່ໄປກ່ອນເນາະບາງທີທ່ານອາດຈະເຂົ້າໃຈຄວາມໝາຍຂອງມັນກໍເປັນໄດ້ ຂ້ອຍຢາກໄປຫລິ້ນເມືອງຝຣັ່ງ ຢາກເບິ່ງໄປຕຶກຊີ້ຟ້າແອຟແຟລ (Eiffel)  ຫລື ບາງທີກໍໄປກິນອາຫານແຊບໆ ຢູ່ອີຕາລີ ຫລືບາງເທື່ອກໍໄປປະເທດສະເປນ ໄປຫລິ້ນໄປຊົມຊາຍທະເລທີ່ສວຍງາມ OK, Ok, make up your mind ໂອເຄ, ໂອເຄ, ໃຫ້ຕັດສິນໃຈໂລດນະ ຢູ່ເວົ້າຍາວຫລາຍ Make up your mind ຕັດສິນໃຈໂລດ “Make up your mind” ເປັນວິທີເວົ້າອີກແບບນຶ່ງທີ່ຢາກບອກວ່າ ໃຫ້ຕັດສິນໃຈ ຫລື ໃຫ້ເລືອກເອົາອັນໃດອັນນຶ່ງ ມັນອາດຈະໝາຍຄວາມວ່າ ໃຫ້ເລືອກເອົາລະຫວ່າງສອງອັນ ຫລືສອງຢ່າງ, ຫລືຫລາຍຢ່າງກວ່ານັ້ນ ບາງຄົນອາດມີບັນຫາ ຫລືຄວາມຫຍຸ້ວຍາກໃນການຕັດສິນໃຈ ສະນັ້ນຄົນອື່ນອາດຈະບອກໃຫ້ລາວຕັດສິນໃຈກັນ ແມ້, ເລືອກເອົາອັນໃດອັນນຶ່ງແມ້ດັ່ງນີ້ເປັນຕົ້ນ ຄຳວ່າ Mind, m-i-n-d =mind ແປວ່າໃຈ ຫລື ຈິດໃຈ ຄຳວ່າ Decision, d-e-c-i-s-i-o-n =decision ແປວ່າການຕັດສິນໃຈ ຄຳວ່າ Pick, p-i-c-k =pick ແປວ່າ ເລືອກເອົາ